***La det ikke bli dag*** (originaltittel: ***Hold Back the Dawn***) er en amerikansk romantisk dramafilm fra 1941, regissert av Mitchell Leisen og produsert av Paramount Pictures. 

I hovedrollene spiller Charles Boyer, Olivia de Havilland og Paulette Goddard. Filmen handler om en gigolo som gifter seg med en amerikansk kvinne for å få slippe inn i USA. Han ender imidlertid opp med å forelske seg i henne. Manus er skrevet av Charles Brackett og Billy Wilder, basert på historien «Memo to a Movie Producer», skrevet av Ketti Frings.

Handlingsreferat
----------------

Historien åpnes med at Georges Iscovescu (spilt av Charles Boyer) forteller en historie til en Hollywood-filmregissør fra Paramount Pictures, i et forsøk på å tjene noen raske penger. Georges er en rumensk-født gigolo, og reiste til en meksikansk grenseby som søker innreise til USA. Men ventetiden kan være opp til åtte år, og i mellomtiden bor han sammen med en rekke andre håpefulle innvandrere ved Esperanza Hotel. Men etter seks måneder er Georges fattig og ulykkelig, og han møter sin tidligere dansepartner, Anita Dixon (spilt av Paulette Goddard) forklarer hvordan hun raskt oppnådde amerikansk statsborgerskap ved å gifte seg med en amerikaner, som hun kort tid senere tok ut skilsmisse fra.

Georges ønsker å forsøke den samme planen. Han møter snart en besøkende amerikansk lærer Miss Emmy Brown (spilt av Olivia de Havilland) som er i Mexico på dagstur sammen med studentene sine på cirka femten unge gutter. Georges klarer å reparere det ødelagte kjøretøyet hennes. Emmy og studentene hennes overnatter i en lobby ved Esperanza Hotel. Dette gir Georges muligheten til raskt og intensivt flørte med Emmy. Når hun våkner til at han sitter i nærheten og stirrer kjærlig på henne, påstår han at hun er det eksakte bildet av hans tidligere livs tapte kjærlighet. De gifter seg allerede senere samme dag. Imidlertid må Georges vente noen uker før han endelig kan reise inn til USA, og Emmy reiser hjem sammen med studentene sine.

Men noen få dager senere kommer Emmy uventet tilbake, og kompliserer Georges sine planer. En amerikansk inspektør, Hammock, dukker også opp, på jakt etter bedragere som Georges. Det nye ekteparet deltar i en festival med tradisjonelle velsignelser for nygifte, en begivenhet som Emmy antar har vært Georges sitt reisemål hele tiden. Men Georges hadde ikke planlagt å egentlig gjennomføre ekteskapet. Men i løpet av reisen blir han imidlertid overrasket og fortryllet av Emmy. Georges begynner å elske henne for alvor. Samtidig har Anita Dixon lenge vært forelsket i Georges, og informerer Emmy om hele opplegget deres. Opprørt reiser Emmy sin vei, men blir alvorlig skadet i en bilulykke. Georges krysser deretter grensen til USA for å finne igjen Emmy, og forsøker blant annet å selge historien sin til Paramount og regissør Dwight Saxon for å tjene penger.

Medvirkende
-----------

* Charles Boyer som Georges Iscovescu
* Olivia de Havilland som Emmy Brown
* Paulette Goddard som Anita Dixon
* Victor Francen som Van Den Luecken
* Walter Abel som inspektør Hammock
* Curt Bois som Bonbois
* Rosemary DeCamp som Berta Kurz
* Eric Feldary som Josef Kurz
* Nestor Paiva som Fred Flores
* Eva Puig som Lupita
* Micheline Cheirel som Christine
* Madeleine LeBeau som Anni
* Billy Lee som Tony
* Mikhail Rasumny som mekaniker
* Charles Arnt som herr John MacAdams
* Arthur Loft som herr Elvestad
* Mitchell Leisen som herr Dwight Saxon

Priser og nominasjoner
----------------------

| År | Pristittel | Kategori | Nominert | Resultat |
| --- | --- | --- | --- | --- |
| 1941 | New York Film Critics Circle | Beste kvinnelige hovedrolle | Olivia de Havilland | 2.-plass |
| 1942 | Oscar | Beste film | Paramount Pictures | Nominert |
| Beste kvinnelige hovedrolle | Olivia de Havilland | Nominert |
| Beste filmatisering | Charles Brackett og Billy Wilder | Nominert |
| Beste kinematografi – Svart-hvitt | Leo Tover | Nominert |
| Beste scenografi – Svart-hvitt | Hans Dreier, Robert Usher og Samuel M. Comer | Nominert |
| Beste originalmusikk | Victor Young | Nominert |

Referanser
----------

1. ↑  «*HOLD BACK THE DAWN* (A)». British Board of Film Classification. 12. september 1941.
2. ↑  Craig, Carolyn Casey (2004). *Women Pulitzer Playwrights: Biographical Profiles and Analyses of the Plays*. McFarland. s. 115. ISBN 978-0786418817.

Eksterne lenker
---------------

* (en) *La det ikke bli dag* på Internet Movie Database Rediger på Wikidata

* (no) *La det ikke bli dag* hos Filmfront Rediger på Wikidata

* (sv) *La det ikke bli dag* i Svensk Filmdatabas Rediger på Wikidata

* (en) *La det ikke bli dag* på AllMovie Rediger på Wikidata

* (fr) *La det ikke bli dag* på Allociné Rediger på Wikidata

* (nl) *La det ikke bli dag* på MovieMeter Rediger på Wikidata

* (de) *La det ikke bli dag* på filmportal.de Rediger på Wikidata

* (en) *La det ikke bli dag* på Turner Classic Movies Rediger på Wikidata

* (en) *La det ikke bli dag* på American Film Institute Rediger på Wikidata

* (en) *La det ikke bli dag* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica
 |